musin

masang sunis pa ma iku, melizaq iku pasasani mawRawRat, tedem ti qawka iku temanan. melabut ti tina ku tu waway zau.

yau ussiq deddan, pakungku tina ku tu zana masang ay musin ay kungku, unay siangatu, Rabi ti nani, qatuRiyas ti iku temanan, maytis iku maqapaR na musin.

masang yau paqenanem sunis ti api nangan na. Rabi ti nani yau pama ta tati mawRawRat. yau paqenanem tazungan, azu tina na ni api taytan. *"api ni, azas aka isu sasaqay."*zin na tazungan ’nay. *"kua tina!"* zin na ni api. azasan na ti api pasa naung ya tazungan ’nay. Rabi ti nani, mai pama temanan ti api, medaylaw ti pinileppaw na. mazemun Raqit na damu pammu kemilim ti apian.

melaziw ti tu utulu deddanan, yau paqenanem baqi matiw sanaung semalaw. melaziw ti ta satepenan ay qizuanan, maipil na azu yau suni na sunis. *"i mana yau suni na sunis?"* zin na semanu pasalawan. patadikud ti kemilim, maqayta na yau ti api madded ta teReq na tepen qeman tu tad na qabaw seRay qeluqud. meRetud ti aizipna! *"a ya! mana yau tazian ti api?"* zin na semanu pasalawan. qatuRiyas ti temanan sadamu.

qeRasan na ti pusia seRay Raqit matiw sanaung. meseq ti ta ngayawan na tepaen ’nay, maken yau madded ti api tayan.

nizu luzit ya izip na, sa tad ta qudusan na, lima na seRay ngibiR na. *"a ay ti api, mana nazau ti isu? yau ti imi haw, azas pa imi patemanan timaisuan."* zin na ni pusia. mala ti tu RiRi ya Raqit, RiRian na ti tepen ’nay, panmu pazukat ti apian. mezukat ti ti api nani, matapun ti qaniau temanan.

*"api manna matiw isu sanaung?"* zin na ni pusia. “tina ku mazas timaikuan,”zin na sunis ’nay. simtaytayta ti ya Raqit, mai ti semanu tu niana, melalazuq ti temanan. " azu Rabi ti nani, naRin ti isu pisapat ta tati semaqsaqay, qatuRiyas ika temanan. mangay qapaRan na musin timaisuan." zin na ni pusia ti apian semanu.

mulepun ti iku mipil tu kungku zau nani, Rabi ti qatuRiyas ti iku temanan. mai ti pisapat ta tati semaqsaqay. maytis iku qapaRan na musin!

musin

小時候我很喜歡到處玩，等天快黑才回家。媽媽對我的行為感到很煩。

有一天媽媽跟我說了一個以前關於魔神仔的故事，從那時候開始

一到傍晚，我一定馬上回家，很怕自己被魔神仔帶走。

從前有個小孩叫做api，傍晚了他都還在外面玩，有一位長得很像api媽媽女人跟api說:走,我帶妳出去玩

好,媽媽!api回答

那個女人把api 帶到山上去，天黑了api還沒有回家，家人們都非常的擔心

部落的耆老們都去幫忙尋找，三天過後，有一位長輩去山上打獵，經過了一處長滿刺竹的地方，聽到有小孩的聲音.ㄟ,怎麼會有孩子的聲音?獵人說

他看到有一個小女孩坐在刺竹裡面,正在吃著牛糞和蟲子

他嚇了一大跳，他趕緊回部落，找頭目和耆老們去山上，他們停在刺竹前面

真的看到api坐在那裏，他的身上都是傷 ，她的衣服、手和嘴巴都是糞便

啊呀api你怎麼在這裡?我們現在來帶你回去喔,頭目說

耆老們拿鋸子鋸開竹子，把api帶出來，救出api後大家就一起回部落

你怎麼會去山上?頭目說

我媽媽帶我去的啊,api說

耆老們聽完後面面相覷,沒多說甚麼就趕緊回家了。

頭目對api說:以後天黑了要趕快回家,不要在外面逗留,小心會有魔神仔抓你喔!

聽完這個故事之後,一到傍晚,我就趕緊回家,不敢在外面逗留,怕被魔神仔抓走